text: [{"text_idx": "#000002", "text": "Sega ni levu na gauna me laurai ena timi ni All Blacks na levu ni cala e dau vakayacora ena loma ni rara."}, {"text_idx": "#000003", "text": "Ia , nai vakadinadina e vakavotui saraga mai ena nodratou a druka ena kai 23-12 vei ireland mai Dunedin ena bogi ni Vakarauwai."}, {"text_idx": "#000004", "text": "Dodonu mena vakavinakataki na \u2013 \u2018discipline\u2019 ena gauna ni qito ni bera ni vakayacori na i otioti ni nodratou sota ena mua ni macawa oqo. Vica talega na kudru e basika ena vuku ni tikite damudamu [red card] ka soli vei Angus Ta\u2019avao kei na rua na tikite dromodromo vei Leicester Fainga\u2019anuku kei na duru o Ofa Tuugafasi. Soli kece tiko na card oqo ena imatai ni veimama."}, {"text_idx": "#000005", "text": "Kalougata talega na timi ni All Blacks ni sega ni soli vei Ireland e dua na penalty try ena veivesu totolo ka vakayacorna o Tuugafasi vei Farry Ringrose ena gauna ratou a kabakoro cake kina. Ke a sega na veivesu totolo oya ke a dua talega na sikoa rairai vinaka ratou rawa ni tabaka na timi ni Ireland."}, {"text_idx": "#000006", "text": "Nuidei na timi ni All Blacks ni na nodratou tale nai karua ni qito ni oti nodratou a druka saraga vaka ca na Ireland ena i matai ni qito e Eden Park ena kai 42-19."}, {"text_idx": "#000007", "text": "Vei ira na dau vakamuria na timi ni All Blacks era kaya , ni malumalumu makawa ga e tiko ena timi e se laurai tikoga ena gauna oqo."}]